Document ID: 31996D0263

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Μαρτίου 1996 για την τροποποίηση της απόφασης 95/424/ΕΚ με την οποία εγκρίνεται το πρόγραμμα χορήγησης στα κράτη μέλη των πόρων οι οποίοι καταλογίζονται στο οικονομικό έτος 1996 για την εκτέλεση των προμηθειών σε τρόφιμα με προέλευση τα αποθέματα παρέμβασης προς όφελος των πτωχοτέρων ατόμων της Κοινότητας (96/263/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, ο οποίος ορίζει τους γενικούς κανόνες που ισχύουν για την προμήθεια ορισμένων οργανισμών σε τρόφιμα προερχόμενα από τα αποθέματα παρέμβασης και τα οποία πρόκειται να διανεμηθούν στα πτωχότερα άτομα της Κοινότητας (1), όπως τροποποιήθηκε από τον κανονισμό (ΕΚ) αριθ. 2535/95 (2), και ιδίως το άρθρο 6,
Εκτιμώντας:
ότι ο κανονισμός (ΕΟΚ) αριθ. 3149/92 της Επιτροπής (3), έτσι όπως τροποποιήθηκε τελευταία από τον κανονισμό (ΕΚ) αριθ. 267/96 (4), αφορά τους κανόνες τους σχετικούς με την εκτέλεση των προμηθειών σε τρόφιμα που προέρχονται από αποθέματα παρέμβασης προς όφελος των πτωχοτέρων ατόμων της Κοινότητας 7 ότι ο τελευταίος αυτός κανονισμός θεσπίζει τις διατάξεις που εφαρμόζονται κατά τη διακίνηση των προϊόντων στην κοινοτική αγορά, σε περίπτωση προσωρινής έλλειψης διαθεσιμότητας ορισμένων προϊόντων από τα αποθέματα παρέμβασης 7
ότι η Επιτροπή, με την απόφαση 95/424/ΕΚ (5), ενέκρινε το πρόγραμμα για τη χορήγηση των πόρων στα κράτη μέλη, για το οικονομικό έτος 1996 7 ότι το πρόγραμμα αυτό προσδιορίζει τα χρηματοδοτικά μέσα τα οποία διατίθενται για την εκτέλεση του προγράμματος 1996 σε κάθε κράτος μέλος και όρισε τις ποσότητες κάθε τύπου προϊόντος που πρέπει να αποσυρθούν από τα αποθέματα παρέμβασης 7 ότι, κατά την έγκριση του προγράμματος αυτού, η διαθεσιμότητα ορισμένων προϊόντων στα αποθέματα παρέμβασης ήταν κατώτερη από τις ανάγκες τις οποίες είχαν εκφράσει τα κράτη μέλη 7 ότι θα πρέπει αφενός μεν να τροποποιηθούν οι ποσότητες των προϊόντων προς απόσυρση από τα αποθέματα παρέμβασης προκειμένου να ληφθούν υπόψη οι ποσότητες που είναι σήμερα διαθέσιμες και, αφετέρου, να προσδιοριστούν οι χορηγήσεις ενόψει της διακίνησης στην αγορά προϊόντων τα οποία δεν είναι διαθέσιμα στα αποθέματα παρέμβασης 7 ότι θα πρέπει, άλλωστε, να επαναδιατεθούν οι μη χρησιμοποιηθέντες πόροι που κοινοποιήθηκαν στην Επιτροπή, δυνάμει του άρθρου 3, παράγραφος 3 του κανονισμού (ΕΟΚ) αριθ. 3149/92 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη όλων των αρμοδίων επιτροπών διαχείρισης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 95/424/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Μαρτίου 1996.

Labels: 17
19
5
8
3
0